מלקרת

במיתולוגיה ובהיסטוריוגרפיה 
מלקרת הוקבל  להרקלס היווני. הרודוטוס הזכיר בכתביו את "הרקלס הצורי", הוא מלקרת. הוא סיפר שכהני מלקרת בצור העידו לו שכשהעיר נוסדה בסביבות 2,700 לפנה"ס, נוסד גם מקדש מלקרת־הרקלס בעיר.הרודוטוס, היסטוריות, 2.44 (ראו במקור היווני ובתרגום לעברית) בתאסוס הקדומה, שנוסדה על־ידי פיניקים שנסעו בחיפוש אחר אירופה ובראשם תאסוס הפיניקי, הוקם מקדש למלקרת בו נעבד, וכל זה קרה לפני ימיו של הרקלס אמפיטריאון. בכך, לדברי הרודוטוס, נבדל הרקלס האל, הוא מלקרת, שקורבנותיו מוקרבים לו כבן אלמוות, מהרקלס בן התמותה, שקורבנותיו מוקרבים לו כגיבור מת. פאוסניאס סיפר גם הוא שאנשי תאסוס הם ממוצא פיניקי, ואנשי האי סיפרו לו שבעבר עבדו הרקלס זהה לזה שהצורים עובדים, אך לאחר שנכללו בין היוונים אימצו את פולחן הרקלס בן אמפיטריאון.פאוסניאס, תיאורה של יוון, ספר 5, פרק 25, פסקה 12–13 (5.25.12–5.25.13) הרודוטוס הוסיף שבצור יש גם מקדש ל"הרקלס התאסי".

פאוסניאס הוסיף שבעיר אריתראי  היה מקדש עתיק ביותר להרקלס, בו פסל הרקלס לא היה דומה לפסלים יווניים אלא לפסלים "מצריים", והאל הגיע לאותו מקום על דוברת עץ מהעיר צור, שעוד נמצאת במקדש.פאוסניאס, תיאורה של יוון, ספר 7, פרק 5, פסקה 5 (7.5.5) אותו הרקלס אולי נקרא "הרקלס מהדקטילים האידאיים " שהיו לו מתחמי קודש באריתראי ובצור.פאוסניאס, תיאורה של יוון, ספר 9, פרק 27, פסקה 8 (9.27.8)

לפי מנאנדרוס מאפסוס ודיוס, חירם הרחיב את שטח העיר־האי צור, ותרם לבניית מקדשיה, כולל בניית מקדש מלקרת והעלאת תרומות לו.יוסף בן מתתיהו, קדמוניות היהודים, 8.5.3, יוסף בן מתתיהו, נגד אפיון, 1.17–1.18 הרודוטוס סיפר שבין התרומות העשירות במקדש ישנם שני עמודים, אחד מזהב והשני מברקת. בכתבי סכניתן, שהשתמרו אצל פילון מגבל, האי צור ריחף בתקופה בה נוסדה העיר, והוא התקבע במקומו רק לאחר הקמת מקדש בו והצבת שני עמודי זהב וברקת כה עמוק שהחזיקו את האי במקומו.פילון מגבל, ההיסטוריה הפיניקית, תרגום ג'יימס באר, עמ' 24
ממוזער|מטבע צורי מהמאה ה־4 לפנה"ס שנטבע בעכו, ועליו מלקרת מזוקן בדמות מלך פרס רוכב על היפוקמפוס (יצור המקושר לאל) מעל גלים ויורה בקשת 
ממוזער|מטבע מאגדר ועליו ראש מלקרת עטוי עור אריה

 בממצא הארכאולוגי והאפיגרפי 
לפי מצבות קבורה פיניקיות מבית הקברות הצפוני של צור היבשתית , השופכות אור על מתן השמות בקרב אנשי צור הפשוטים (ולא רק באצולה, אותה מתעדת הספרות הקדומה), אנשי צור השתמשו בשמות תאופוריים המזכירים את "בעל" ו"מלך", כינויו של מלקרת – ששמו "מלקרת" נמצא בשמות תאופוריים במצבות רק פעמיים. בצור הייתה עשתרת, האלה הפיניקית הנשית הראשית בתקופת הברזל, בת הזוג של מלקרת.María Giulia Amadasi Guzzo, "Astarte a Malta: il santuario di Tas Silġ", in: , עמ' 465 עשתרת הייתה בתקופת הברונזה אלת מלחמה חשובה, אך בהתפתחות הדתית לקראת ריכוז הפנתאון הפיניקי בתחילת האלף הראשון לפנה"ס שונו חלק מתפקידי האלים, ומוטיב האלה החמושה שאפיין את עשתרת נעלם לחלוטים בתקופת הברזל, ודמותה הקרבית עברה לאלוהויות זכריות, במיוחד למלקרת (המזוהה עם הגיבור הרקלס).

לפי חלק מהחוקרים, שמו של האל (בצורה האכדית Mi-il-qar-tu) נזכר בחוזה שנכרת בין אסרחדון למלך צור בעל הראשון , בין האלים שבשמם מקלל אסרחדון את המלך המורד בו;SAA 02 005. Esarhaddon’s Treaty with Baal, King of Tyre באתר Open Reachly Annotated Cuneiform Corpus (ORACC), מתוך Simo Parpola and Kazuko Watanabe, Neo-Assyrian Treaties and Loyalty Oaths (State Archives of Assyria, 2), 1988 אולם שתי האותיות האחרונות () מטושטשות ואינן וודאיות.

בתל יבנה נמצא קליע עופרת עתיק מהתקופה ההלניסטית, המוקדש ל"ניצחון הרקלס והאורונאס". זוג אלוהי זה מוכר גם מכתובת מדלוס שהוקדשה על־ידי תושבים מיבנה או יבנה־ים לאלוהי העיר. לאור היישוב הפיניקי בעיר, הרקלס מזוהה עם מלקרת הצורי, ו"האורונאס" מזוהה עם האל הכנעני חורון.

כאמור, מלקרת היה האל הראשי של צור והוקדשו לו מקדשים בעיר, אך גם מחוץ לצור נפוץ פולחנו, דרך מתיישבים צוריים שהתיישבו מעבר לים.

 הפולחן מלקרת בעברי הים 
ימין|ממוזער|מטבע של מלך כתי פמייתן (סוף המאה ה־4 לפנה"ס), עליו מלקרת־הרקלס ערום עם קשת ואלה 
בסמוך לנמל העיר כתי התקיים מקדש לעשתרת ומלקרת, שעבר שיפוץ והרחבה בסוף המאה ה־5 ותחילת המאה ה־4 לפנה"ס (תחת מרות הפרסים) במסגרת עבודות מקיפות בעיר ובנמל. גם המרכיבים התאופוריים בכתובות העיר מעידים על פולחן מלקרת בה. בארכיון הפיניקי הגדול שנמצא באדיל מהתקופה בה הייתה כפופה לעיר הממלכה כתי, נמצאה עדות לטקס מרזח הקשור לעשתרת ולמלקרת בדמות אוסטרקון שעליו נכתב: , כלומר "תן לעשתרת ומלקרת במרזח אוכל ספ/סר 1" – ציווי על אדם לתת לאלים עשתרת ומלקרת שנמצאים במרזח סוג אוכל, "ספ" או "סר" אחד. נראה שהשלטון סיפק את האוכל לטקס, אך לא ברור מה היה תפקיד האלים בו, וגם לא ידוע אם הטקס התרחש באדיל או בכתי, בירת הממלכה, בה ידוע היטב פולחן עשתרת ומלקרת., פסקה 21

בימי שלטון בית תלמי על קפריסין היה בלפש מקדש למלקרת, כפי שמעידה כתובת על מצבה שנמצאה באתר.KAI 43 האל הופיע תדיר על מטבעות העיר צור, הסטטרים והשקלים צוריים, והופעותיו מטבעות מקפריסין (כתיון, סלמיס, קוריון  ואמתוס ) מצביעים על קשרי צור והערים הפיניקיות באי.

לאל נידרו הקיפוסים של מלקרת ממלטה; תלמי העיד שהיה במלטה מקדש גדול להרקלס (מלקרת), ומשערים שממנו הגיעו הקיפוסים.María Giulia Amadasi Guzzo, "Astarte a Malta: il santuario di Tas Silġ", in: , עמ' 466

כאשר יסדו יורדי־הים הצורים את העיר קרתחדשת בצפון אפריקה הפך מלקרת לאל מרכזי בעיר ועל שמו נקרא בין היתר חמלקרת ברקה, אביו של חניבעל. גם השם  (בפיניקית: בדמלקרת) נגזר משמו של האל.

לפי הופעתו בשמות תאופוריים הוא נעבד גם במטוא ,KAI 296, 297 אזור אנטס ,KAI 299 אולביה,KAI 68 אביניון,KAI 70 (הכתובת הפיניקית מאביניון) איביזה,KAI 72 קונסטנטין,KAI 110 לפטיס מגנהKAI 119, 122, 127, 129, 130 ומכתר .KAI 145

העיר צ'פלו שבסיציליה נקראה על־ידי הפיניקים שיישבו אותה "ראש מלקרת", כלומר "הראש (לשון יבשה) המוקדש למלקרת", ועל מטבעות היישוב היווני בעיר נמצאה דמותו של הרקלס.

נראה שבמיתוס קדום ביותר, מלקרת שוטט בימים במערב, ושם גם מת. הוא כבש את לוב (במובנה העתיק – צפון אפריקה), ומציב את שני "עמודיו" בקצה המערבי של העולם המוכר, בגרסה הקדומה מצר סיציליה, ובתקופה מאוחרת יותר, כשהמסעות הפיניקיים התפשטו מערבה, העמודים "הועתקו" למצר גיברלטר (הידוע כעמודי הרקולס), ונחשב שמלקרת "מת" בקרבתם, ובמקדשו המפורסם במושבה אגדר הוטמנו עצמותיו.
ממוזער|398x398 פיקסלים|המצבה הארמית שהוקדשה למלקרת
בהריסות הרומאיות בבורייג' (7 ק"מ מצפון לחלב) נמצאה מצבה  עם תבליט אל וכתובת ארמית, לפיה את המצבה נדר "בר הדד מלך ארם" ל"מלקרת אדונו", בסגנון דומה לכתובות נדר פיניקיות.KAI 201 יש המייחסים את הכתובת לבן־הדד הראשון, אולם פירוש זה שנוי במחלוקת.

 לקריאה נוספת 

 ; 

קישורים חיצוניים




 הערות שוליים 

קטגוריה:אלים כנעניים
קטגוריה:פיניקים
קטגוריה:צור
קטגוריה:קרתגו
קטגוריה:הרקולס